Борис Младенов-Young
Навън светът заспал е глухоням…

chitanka.info

Навън светът заспал е глухоням.

Смълчани дремят едрите звезди.

А буден, аз се моля вкъщи сам

по грешка някой да ми позвъни.

Отсреща да изгука нежен глас,

какъвто и в съня си не съм чул!

Ала едва ли в този късен час

ще се намери втори сомнамбул.

Девойката, орисана за мен,

наверно като ангел сладко спи.

Не подозира тя, че в близък ден

ще се кръстосат нашите съдби.

И ний ще се намерим един друг,

и аз съм бъдещият й съпруг!

с. Лехчево — 1959 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.